Porto Rico

Porto Rico, ufisalmente el Stato Lìbaro Asocià de Porto Rico, el ze uno dei teritòri no incorporai dei Stati Unii e uno dei do stati lìbari asociai co status de autogoerno dei Stati Unii de l'Amèrica. El ze ponesto in Amèrica, al nordest del Mar dei Caràibi, verso est de ła izoła de La Spagnoła e a l'ovest de łe Izołe Vèrzeni americane.

 Zeografia fizega 
El arsipèłago de Porto Rico l'include ła izoła prinsipałe de Porto Rico granda 8896 km²) — ła pì picenina de łe Antiłe Majori— e un nùmaro de caji e izołe pì picenine; de łe cuałe łe pì grandi łe ze Viechi (135 km²), Mona (55 km²) e Cułebra (30 km²). El ze na ìzoła co clima tropegałe e, no-ostante ła so grandesa, el ga forte diversità de ecosistema: boschi sechi e piovozi, zone càrseghe, àree montagnoze, ecosistemi costeri e marini, laghi, etc.

 Istoria 
Porto Rico el zera sta un teritòrio de ultramar de ła Corona spagnoła partindo da ła rivada de Cristóbal Colón inte el 1493 finmente a ła promulgasion de ła Carta Autonòmega de Porto Rico inte el 1897, e aministrativamente el zera sta na provincia spagnoła dal 1897 finmente a ła guera ispano-statounitense del 1898. Cuatro sècułi de aministrasion spagnoła i ghea formà na cultura ispanoamericana, formada da lengua spagnoła e el catołèzemo intrà i ełementi de mejo destinsion. I spagnołi i ghea costruio numarévułi fortese, ceze e altri edifisi de dòpara pùblega, comerciałe e residensałe, cusita cofà porti, fari e strade. Durante pì de tre sècułi, Porto Rico el zera in comunegasion co ła penìzoła ibèrega par mezo de nave de łe Flote de Indie che łe univa Càdeze e San Juan na volta a l'ano.

 Zeografia umana 
I portorichegni i ze sitadini statunitensi dal 1917, co che el Congreso dei Stati Unii el ghea aprovà ła Leje Jones. Anca se łe so rełasion co Stati Unii łe ze simiłari a chełe de un stato statunitenseGobierno de Puerto Rico e che el Porto Rico el se ghea permetesto de redar na Costitusion par el manejo de pułìteghe interne, el ze sojeto ai poderi pieni del Congreso statunitense mediante ła dòpara de ła Clàuzuła Teritoriałe, signifegando che el podere de ezercìsio de ła so sovranità el casca inte łe man del Congreso dei Stati Unii, e i poderi ezistenti inte ła izoła, i ze revocàbiłi da l'isteso congreso. I portorichegni o portoricani no i połe votar inte łe ełesion presidensałi dei Stati Unii, al manco che el sìnguło portorican no el gàpia ła rezidensa ufisałe in uno dei stati americani o inte el Distreto de Columbia, ndazendo inte i Stati Unii o votando a distansa (ballot absentee).

 Gałeria de someje 

 Notasion 

Altri projeti

 Linganbi foresti